Google Chrome टीम की शीर्ष प्राथमिकता यही है कि हम अधिक से अधिक सुरक्षित ब्राउज़र बना सकें.
एक सुरक्षित ब्राउज़र, फ़िशिंग और मैलवेयर जैसे खतरे के प्रति सुरक्षा प्रदान करता है,
जो आपके पासवर्ड चुरा सकते हैं - या अधिक नुकसान पहुंचा सकते हैं.
सैंडबॉक्सिंग एक ऐसी विशेषता है जिसे हमने ब्राउज़र की सुरक्षा को उन्नत बनाने के लिए Google Chrome में बनाया है.
सैंडबॉक्सिंग इस प्रकार काम करता है:
Chrome में, ब्राउज़र में जो भी वेबसाइट या वेब ऐप्लिकेशन आप खोलते हैं वह एक अलग
और स्वतंत्र प्रक्रिया होती है.
उदाहरण के लिए, यदि आप तीन अलग-अलग वेबसाइटों को तीन अलग ब्राउज़र टैब में खोलते हैं, तो आपके
द्वारा खोला गया प्रत्येक टैब एक अलग प्रक्रिया के संगत होता है.
इसलिए यदि एक टैब क्रैश हो जाए, तो ब्राउज़र और आपके द्वारा खोले गए अन्य टैब पर कोई प्रभाव नहीं पड़ेगा.
सैंडबॉक्सिंग, इन प्रक्रियाओं में से प्रत्येक के आस-पास सुरक्षा की एक परत उपलब्ध कराती है. ठीक एक
वास्तविक सैंडबॉक्स की तरह, इसे प्रत्येक प्रक्रिया के आस-पास एक प्रतिबंधित वातावरण निर्मित करने के लिए बनाया गया है.
यदि आप गलती से कोई दुर्भावनापूर्ण वेब पृष्ठ खोल लेते हैं जो आपके कंप्यूटर को हानि पहुंचाने के लिए बनाया गया है या
कोई परिचित साइट खोल लेते हैं जो हैक कर ली गई है, ब्राउज़र के सैंडबॉक्स को हैक की गई वेबसाइट
पर स्थित दुर्भावनापूर्ण कोड से आपके कंप्यूटर को अधिक क्षति पहुंचाने से रोकने के लिए बनाया गया है. यह
दुर्भावनापूर्ण कोड सैंडबॉक्स में होता है, इसलिए यह आपके ब्राउज़र या मशीन में अन्य
टैब को प्रभावित नहीं करेगा.
इसलिए हो सकता है कि एक टैब में कुछ गलत चल रहा हो, लेकिन जैसे ही आप टैब बंद करते हैं, तो वह निष्क्रिय हो जाता है
- और आपके कंप्यूटर को कोई नुकसान नहीं होता.
Chrome में, आपके द्वारा ब्राउज़र में देखे जाने वाले सभी वेब पृष्ठ सैंडबॉक्स से रक्षित होते हैं. हालांकि, ब्राउज़र
में कई अन्य भाग भी हैं जिन्हें सैंडबॉक्सिंग से लाभ मिलता है.
प्लग-इन, सॉफ़्टवेयर के अतिरिक्त भाग होते हैं जिन्हें उपयोगी कार्यक्षमताओं को सक्षम करने के लिए ब्राउज़र में प्लग
किया जाता है. उदाहरण के लिए, Adobe Flash Player एक व्यापक रूप से उपयोग किया जाने वाला प्लग-इन है, जो
ऑनलाइन वीडियो या गेम जैसी सामग्री को सक्षम करता है. प्लग-इन आपको PDF दस्तावेज़ों को ऑनलाइन देखने की सुविधा भी देते हैं.
प्लग-इन का व्यापक रूप से उपयोग किया जाता है और वे सशक्त कार्यक्षमता सक्षम करते हैं, लेकिन वह व्यापक उपयोग
और क्षमता उन्हें सभी ब्राउज़र में सुरक्षा आक्रमणों के प्रमुख लक्ष्य बना सकते हैं.
यदि उपयोगकर्ता ऐसे प्लग इन का उपयोग करते हैं जो अद्यतित नहीं हैं तो वे इन आक्रमणों के प्रति कहीं अधिक
असुरक्षित होते हैं. पुराने प्लग इन में अक्सर ज्ञात असुरक्षाएं होती हैं.
Chrome उपयोगकर्ताओं को सुरक्षा खतरों से बेहतर रूप से बचाने के प्रयासों में, हमने Flash और PDF
कार्यक्षमता को सीधे Chrome में बनाया है और ·उसे सैंडबॉक्स से रक्षित किया है. ये एकीकरण Chrome के स्वत: अपडेट मैकेनिज्म
का लाभ लेकर यह सुनिश्चित करने में सहायता करते हैं कि वे कभी पुराने न हों. इसका तात्पर्य है कि
एक Chrome उपयोगकर्ता के रूप में, इन एकीकरणों के नवीनतम समाधान और पैच हमेशा आपको
मिलते रहेंगे.
Chrome और सुरक्षा के बारे में अधिक जानने के लिए, google.com/chrome/security पर जाएं.